 

**2023. 06.12-től- 2023.08.31-ig**

Június 12-től óvodánkban, mindhárom csoportban nyári napirend lép érvénybe. A játék az eddigieknél is nagyobb szerepet és hangsúlyt kap, hetirend szerinti foglalkozások nincsenek.

Ha az időjárás engedi, már a reggeli gyülekezési idő is a kertben zajlik.

Reggeli után újra a kertben töltik a gyerekek az időt ebédig.

Az udvaron a kerti asztaloknál lehetőség van rajzolásra, társasjátékozásra.

A füves területeken az árnyékban pokrócokon lehet könyvet nézegetni, kártyázni, babázni.

Ezen kívül rendelkezésükre állnak a megszokott kerti játékok (hinta, homokozó, csúszda, mászóka, házikó, ugráló labda, karikák, járművek, labdák, ugráló kötelek, gólyalábak ).

Rossz idő esetén a csoportszobában játszhatnak a gyerekek, diafilmet vetítünk, bábozunk, mesélünk nekik, lemegyünk a tornaterembe, ahol szabadon mozoghatnak.

A nap folyamán többször kínáljuk a gyerekeket gyümölccsel, folyadékkal.

A gyerekek bőrét fényvédőkrémmel óvjuk a napsugárzástól, 11 óra után az árnyékos területeken játszhatnak.

A testápolás, öltözködés, étkezés a gyerekek életkorának megfelelő szinten történik. (önállóság, önkiszolgálás)

A délután játék hazamenetileg tart, mielőtt hazamennének, tegyék helyére a játékokat.

A kertben ügyelünk és gondoskodunk a madarak itatásáról is, a növények, virágládák locsolásáról.